|  |  |  |  |  |  |  |
| --- | --- | --- | --- | --- | --- | --- |
| Vår saksbehandler: Knut Maarud  E-post: kma@utdanningsdirektoratet.no  Tlf: 23 30 13 19/96 23 24 68 | | | Vår dato:  20.11.2013  Vår referanse: | | Deres dato:    Deres referanse: |  |
|  |  |  | |  | | |

Faglig råd for service og samferdsel

Referat fra rådsmøte torsdag 28. november - møte 5/2013, Utdanningsdirektoratet, møterom 10

**Kjøreplan:**

Møtestart: Kl. 10:00

Lunsj: Kl. 11.00 – 12.00

Presentasjon fra NIFU i auditoriet: Kl. 12.00 – 12.45

Møteslutt: Ca kl. 16.00

Julemiddag på Olympen etter møtet

|  |  |  |
| --- | --- | --- |
|  | **Fra arbeidstakersiden** | **Fra arbeidsgiversiden** |
| **Innkalt** | Jostein Antonsen, Handel og kontor Jan Sivertsen, NTF  Håvard Galtestad, YS  Karin Lund, Fagforbundet  Ulf-Terje Nyheim Eliassen, Norsk arbeidsmandsforbund | Terje Sundfjord, NHO Transport  Anne Røvik Hegdahl, Virke  Eddy Kjær, NHO Reiseliv  Jan Tore Harlyng, KS  ~~Svein Arne Bergh, Spekter~~ |
|  | **Fra skoleverket/skoleeier** | **Andre organisasjoner** |
|  | Ellinor Tande, Utdanningsforbundet Per Ove Grannes, Utdanningsforbundet  Jørund Bjølverud, Skolenes Landsforbund | Jan Tvedt, KS  ~~Elevorganisasjonen (ikke oppnevnt)~~ |
|  | **Meldt forfall** | **Utdanningsdirektoratet** |
|  |  | Knut Maarud og Mari Bakke Ingebrigtsen, avdeling for fag- og yrkesopplæring  ~~Unni Teien, avdeling læreplan~~ |

**Dagsorden for møte i Faglig råd for service og samferdsel 5/2013**

**Sak 40.5.13 Godkjenning av møteinnkalling og dagsorden v/ rådsleder**

**Sak 41.5.13 Høring – forslag til endringer i opplæringsloven, privatskoleloven og folkehøyskoleloven**

**Sak 42.5.13 Høring- forslag til læreplan i industrioppmålingsfaget Vg3/opplæring i bedrift**

**Sak 43.5.13 Utviklingsredegjørelse**

**Sak 44.5.13 Presentasjon av rapporten Yrkesfagelevers ulike tilpasninger til fagopplæring (kl. 12.00-12.45)**

**Sak 45.5.13 Forslag til endringer i læreplanene vg2 transport og logistikk og vg3 yrkessjåførfaget**

**Sak 46.5.13 Forespørsel fra arbeidsgruppe i SRY om rådets arbeid med internasjonale tema**

**Sak 47.5.13 Orienteringssaker**

**Sak 48.5.13 Eventuelt**

**Sak 40.5.13 Godkjenning av møteinnkalling og dagsorden v/ rådsleder**

*Eventuelt saker*

*Trafikkservicefaget, Karin Lund orienterer*

*Forsøk med IKT fag, søknad fra Bleiker Vgs, Jan Tvedt (KS) Orienterer*

*Fylkesbesøk til våren*

*Fredrik II, Taf-modell*

*SRY møte 5.desember: Saken om tiltakene i henhold til st.meld. 20 (Karin)*

*Vedtak:*

*Faglig råd for service og samferdsel godkjenner møteinnkalling og dagsorden med nye saker til eventuelt*

**Sak 41.5.13 Høring – forslag til endringer i opplæringsloven, privatskoleloven og folkehøyskoleloven**

Departementet foreslår presiseringer i kravet om at skoleeierne og styrene for de private skolene skal ha et forsvarlig system for å følge opp lovverket. Det foreslås videre å forenkle saksbehandlingsreglene for vedtak om videregående opplæring i inntil to år ekstra for minoritetsspråklige elever med rett til særskilt språkopplæring. Høringen omfatter også forslag om endringer i bestemmelsen om fylkeskommunens ansvar for opplæring i fengsel, forslag om å innføre krav til politiattest ved tilsetting i folkehøyskole og forslag om å innføre lovhjemmel for behandling av personopplysninger i Utdanningsdirektoratet og i fylkeskommunenes system for inntak til videregående opplæring. Høringsfrist 06.12.2013. [lenke](http://www.regjeringen.no/nb/dep/kd/dok/hoeringer/hoeringsdok/2013/horing--forslag-til-endringer-i-opplar-2.html?id=735267&WT.tsrc=epost&WT.mc_id=epostvarsel_kd)

*Vedtak:*

*Faglig råd for service og samferdsel ønsker ikke å uttale seg i saken.*

**Sak 42.5.13 Høring – forslag til læreplan i industrioppmålingsfaget Vg3/opplæring i bedrift**

Utdanningsdirektoratet har sendt på høring ny læreplan i Vg3 industrioppmålingsfaget. Industrioppmålingsfaget utdanner fagarbeidere som kontrollerer og verifiserer posisjoner og dimensjoner av moduler, understell, konstruksjoner, strukturer og andre sammenstillinger innen industrien onshore og offshore. Den nye læreplanen fastsettes av Utdanningsdirektoratet og tas i bruk fra høsten 2014. Høringsbrev og forslag til ny læreplan: [her](http://www.udir.no/Regelverk/Horinger/Saker-ute-pa-horing/Horing--forslag-til-lareplan-i-industrioppmalingsfaget-Vg3opplaring-i-bedrift/) Høringsfrist er 6. februar 2014. De faglige rådene vurderer selv om de ønsker å avgi høringssvar i saken.

*Vedtak:*

*Faglig råd for service og samferdsel ønsker ikke å uttale seg i saken.*

**Sak 43.5.13 Utviklingsredegjørelser**

I følge mandatet skal hvert råd skal levere en utviklingsredegjørelse to ganger per oppnevningsperiode. Redegjørelsen bør blant annet ta for seg ev. behov for nyetablering, omlegging og nedlegging av utdanninger som hører til utdanningsprogrammet rådet har ansvar for. Formålet med redegjørelsen er å gi Utdanningsdirektoratet en samlet oversikt over endringer i sektoren deres som kan ha betydning for opplæringstilbudet. Med tilgang til en slik oversikt vil myndighetene være bedre forberedt på større endringer det kan bli behov for å gjennomføre. Frist for de faglige rådene til å levere utviklingsredegjørelse er 31.12.2013.

Rådet har organisert arbeidet i arbeidsgrupper. Disse har arbeidet videre med utarbeiding av utviklingsredegjørelser i samsvar med vedtak i det faglige rådet. Tidsfrist for innsending til AU var 1. september. Innspillene følger vedlagt innkallingen.

Redegjørelsen henviser til en del rapporter mv. Dersom organisasjonene i rådet har utarbeidet undersøkelser eller rapporter som kan belyse problemstillingene i utviklingsredegjørelsen ytterligere, ønsker AU å få tilsendt disse.

*Forslag til vedtak:*

*Faglig råd for service og samferdsel anbefaler vedlagt forslag til utviklingsredegjørelse, med en presisering av forutsetninger for arbeidsprosessen.*

**Sak 44.5.13 Presentasjon av rapporten Yrkesfagelevers ulike tilpasninger til fagopplæring (kl. 12.00-12.45)**

NIFU v/Asgeir Skålholt/Håkon Høst vil presentere rapporten *Yrkesfagelevers ulike tilpasninger til fagopplæring*. [lenke](http://www.nifu.no/publications/1037028/) Fokus vil være på utdanningsprogrammet for service og samferdsel. Presentasjonen vil bli i direktoratets auditorium, hvor også medarbeidere i direktoratet vil bli invitert.

*Forslag til vedtak:*

*Faglig råd for service og samferdsel tar rapporten Yrkesfagelevers ulike tilpasninger til fagopplæring til orientering*

**Sak 45.5.13 Forslag til endringer i læreplanene vg2 transport og logistikk og vg3 yrkessjåførfaget**

Faglig råd for service- og samferdsel satte ned en gruppe for å foreslå endringer i læreplanen for Vg2 transport og logistikk og læreplanen for vg3 yrkessjåførfaget. Forslagene ble drøftet i møte fant sted 27. februar 2013. Direktoratets forslag er vedlagt innkallingen.

*vedtak:*

*Faglig råd for service og samferdsel foreslår endringer i læreplanene innen transport og logistikk og yrkessjåførfaget i samsvar med arbeidsgruppas forslag og Utdanningsdirektoratets anbefaling*

**Sak 46.5.13 Forespørsel fra arbeidsgruppe i SRY om rådets arbeid med internasjonale tema**

SRY har etablert en arbeidsgruppe som skal vurdere hvordan SRY og faglige råd kan involveres i arbeid med internasjonale spørsmål. Gruppa foreslår arbeidsgruppen å bruke et fellesmøte våren 2014 til å diskutere internasjonalisering av fag- og yrkesopplæringen. For å få innspill til agendaen for møtet oppfordres de faglige rådene til å diskutere merverdi og implikasjoner av internasjonal politikk hvordan rådet ønsker å jobbe med internasjonale tema. Gruppa ønsker tilbakemelding innen 4. desember 2013.

Innen service og samferdsel er det særlig yrkessjåførfaget som berøres av internasjonale bestemmelser.

*Vedtak:*

*1.    Faglig råd for service og samferdsel mener SRYs arbeid bør ha fokus på norske forhold, hvor internasjonal påvirkning preger flere fag. SRY bør også kunne drøfte internasjonale spørsmål som kan få betydning for fag- og yrkesopplæringen, og hvordan Norge bør møte disse utfordringene.*

*2.    Rådet mener det er nødvendig å få på plass en nasjonal godkjenningsordning for utenlandske fagarbeidere.*

**Sak 47.5.13 Orienteringssaker:**

**Nasjonal konferanse for kvalitet i fagopplæringa**

17.- 18. oktober på Thon Hotel Oslofjord i Sandvika. Karin Lund og Per Ove Grannes representerte rådet. Per Ove Grannes vil gi et kort referat. [**Lenke**](http://www.congrex.no/fagopplaering/)

**Landskonferansen for kompetanse i reiseliv og matindustrien**

NHO Reiseliv arrangerte i samarbeid med tre andre landsforeninger landskonferanse for kompetanse i reiseliv og matindustrien 24.-25. oktober. Årets tema for konferansen var «Kompetanse som konkurransefortrinn». Eddy Kjær vi gi en kort oppsummering. [lenke](http://www.nhoreiseliv.no/landskonferansen2013)

**Nasjonal Yrkesfagkonferanse**

12 - 13. november i Haugesund [lenke](http://www.amiando.com/eventResources/k/v/wGLm5sC66ZyZb0/Nasjonal_Yrkesfagkonferanse_2013.pdf) Eddy Kjær og Karin Lund deltok fra rådet. Karin presenterer inntrykk fra konferansen.

**Yrkessjåførfaget**

Utvidelse av 10-ukerskurset – status.

*Udir orienterer: Det er ingen ny info i denne saken.*

**Presentasjoner på senere møter**

Avdeling for statistikk og analyse vil presentere statistikk og datagrunnlag for service og samferdsel etter nyttår.

**EQAVET**

Sectoral Seminar on Quality assurance in the ICT sector (information and communications technology), 14-15 October 2013, Berlin. Nils Petter Johnsrud deltok og sender rapport. [www.eqavet.eu](http://www.eqavet.eu/)

*Tilbakemelding fra Nils Petter Johnsrud via epost:*

*Jeg har ventet med å lage en rapport fra Berlin på grunn av at jeg venter på å få et utkast til Policy Brife, som blir laget på bakgrunn av det som kom frem av diskusjonene i Berlin.*

*Seminaret var en diskusjon om ulike sider av IKT-utdanningene i Europa. Det var tydelig at det var mange utfordringer innenfor IKT-utdanningene. Vi hadde også et skille mellom landene i sør og de i nord. Landene i Sør-Europa har problemer som følge av finanskrise og har et stort overskudd av arbeidskraft innen IKT-sektoren, mens land i Nord-Europa enten hadde en balanse eller underskudd på arbeidskraft i sektoren.*

*Jeg fikk også et inntrykk av at vi i Norge lå langt fremme innen IKT-utdanningen. Vi har gjort mange viktige grep, som f.eks. å legge inn engelsk i læreplanen. Ser vi oss i forhold til tyskerne så har de flere spesialiseringer innen IKT på vgs-nivå, mens de generaliserer etter hvert som de går videre i utdanningsløpet. Hvordan vi legger opp IKT i norge er en del av strukturdebatten – Hvor mye spesialisering ønsker vi i vgs?*

*Jeg kommer tilbake med mer etter at jeg får Policy Brife.*

**Sak 48.5.13 Eventuelt**

1. *Karin orienterer: Fagforbundet, Delta YS og KS jobber med et nytt fagbrev innenfor trafikkbetjent/trafikkservicefag. Dette er en sak som Rådet kommer til å behandle, sannsynligvis på nyåret. Se vedlagt skriv.*



1. *Fylkesbesøk: Drøfter tidspunkt og hvilket fylke: Tirsdag ettermiddag til torsdag ettermiddag 3-5.juni 2014). AU ser på hvilket fylke som er aktuelt å besøke.*
2. *Karin orienterer om neste møte i SRY 5.desember, hvor tema blant annet er meld.st. 20*
3. *Det orienteres om at Bleiker VGS søker om forsøk med et eget Vg1 for IKT service fag. Se vedlagt søknad*

**

1. *TAF v/Per Ove.*